โบรกฯเตือนเลี่ยงกลุ่มปรับฐานหนัก เล่นสั้น BEC ตามกระแส Rating โตแรง
โบรกฯเตือนเลี่ยงกลุ่มปรับฐานแรง เน้นกลุ่มในประเทศอิงการลงทุนรอบใหม่แลความชัดเจนเลือกตั้ง BEC เล่นสั้นได้ ตาม Rating ที่ดีขึ้น
11 มี.ค. 2561

บล.โนมูระ พัฒนะสิน ระบุในบทวิเคราะห์ (12 มี.ค.) ยังคงคําแนะนําถือหุ้น 65% ต่อเนื่อง โดยราคาหุ้นกลุ่มที่ปรับฐานแรงตามที่เคยแนะนําให้ระมัดระวัง หลังขึ้นแรงก่อนหน้านี้ และ Valuation ตึงตัวในกลุ่มโรงไฟฟ้า, นิคม และน้ำมันที่ให้ขายทํากําไรเล่นรอบ ยังไม่แนะนําซื้อกลับเชิงกลยุทธ์ ยกเว้น AMATA ที่ราคาเริ่มพักฐานได้ และลุ้น Rebound กลับ สําหรับกลยุทธ์เน้นกลุ่มในประเทศ อิงการลงทุนรอบใหม่และการบริโภคจากความชัดเจนเลือกตั้ง ค้าปลีก (CPALL, M, JUBILE, HMPRO, TOA, MONO) กลุ่ม Defensive (BH, BDMS) Bottom play (AMATA STEC BANPU) Seasonal (SNC) และกลุ่มปิโตรเคมี (IVL IRPC + เก็งกําไร PTL AJ) และกลุ่มที่ FTSE นําเข้าใหม่ (SCC, M)
หุ้นเด่นสัปดาห์นี้
1) SNC (ราคาเป้าหมาย 20.60 บาท): เข้าสู่ช่วงหน้าร้อน พร้อมกับกําไร 1Q18F peak
2) BEC (ราคาเป้าหมาย 17.80 บาท) : เก็งกําไรสั้นๆ ตาม Rating ที่ดีขึ้น
3) AMATA (ราคาเป้าหมาย 23.00 บาท) : ราคาปรับฐานแล้ว ขณะที่กําไรยังเป็นขาขึ้นรอบใหญ่